smcproject/ml-wiki-sentences huggingface dataset:
നൃത്തശാല എന്ന മലയാള സിനിമയിലൂടെ അരങ്ങേറ്റംക്കുറിച്ച്‌ വളരെ ചുരുങ്ങിയ സമയത്തിനുള്ളിൽ തന്നെ തെന്നിന്ത്യൻ ചലച്ചിത്ര ലോകത്തിൽ  അറിയപ്പെട്ട ഒരു നടിയാണ് സുമിത്ര ( English: Sumithra ) .
നെല്ലിന്റെ ഷൂട്ടിംഗ് നടക്കുമ്പോഴാണ് നിർമ്മാല്യത്തിൽ നായികയായി അഭിനയിക്കാൻ അവസരം കിട്ടിയത്.
സുൽത്താൻബത്തേരിൽ ഷൂട്ടിംഗ് സെറ്റിലെത്തിയ എം.ടി. സുമിത്രയുടെ ബ്ലാക്ക് ആൻഡ് വൈറ്റ് ഫോട്ടോകൾ എടുത്തുകൊണ്ട് പോയി.
നെല്ലിന്റെ ഷൂട്ടിംഗ് തീർന്ന് ദിവസങ്ങൾക്കുശേഷം നിർമ്മാല്യത്തിന്റെ ഷൂട്ടിംഗ് പൊന്നാനിയിൽ  തുടങ്ങി.
നായകനും പുതുമുഖമായിരുന്നു.
രവി മേനോൻ .
പി.ജെ. ആന്റണിയുടെ മകളായിട്ടാണ് സുമിത്രയുടെ കഥാപാത്രം.
ഈ സിനിമയിലൂടെ ഇതിലെ നായകനും നായികയ്ക്കും പ്രസിഡന്റിന്റെ അവാർഡ് ലഭിച്ചു.
ഡൽഹിയിൽ പോയി അവാർഡ് വാങ്ങുമ്പോൾ സുമിത്രക്ക് പ്രായം അന്ന് പതിനഞ്ച്‌.
പിന്നീട് തമിഴിലാണ് സുമിത്രയ്ക്ക് കൂടുതൽ നല്ല അവസരങ്ങൾ ലഭിച്ചത്.
1974 മുതൽ 1986 വരെയുള്ള കാലഘട്ടത്തിൽ തമിഴ് , തെലുഗ് , കന്നഡ , മലയാളം ഭാഷകളിൽ നായികാ വേഷത്തിൽ തിളങ്ങി നിന്നിരുന്നു.
രജിനികാന്തിന്റെയും  കമലിന്റെയും നായികയായി അഭിനയിച്ച സുമിത്ര പിൻകാലത്ത് അവരുടെ അമ്മയായും അഭിനയിച്ചിട്ടുണ്ട് .
തൃശ്ശൂർ നഗരത്തിൽ പൂങ്കുന്നം തറവാട്ടിൽ രാഘവൻ നായരുടെയും ജാനകിയുടെയും മകളായിട്ടാണ് സുമിത്ര ജനിച്ചത്.
അന്തരിച്ച കന്നഡ സംവിധായകൻ ഡി. രാജേന്ദ്ര ബാബുവാണ് ഭർത്താവ്.
2 പെൺമക്കളാണുള്ളത്.
നടികളായ ഉമാശങ്കരിയും നക്ഷത്രയും .
അവലംബം ↑ ↑ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സുമിത്ര Sumithra at MSI
സുമിദ നദി ഇംഗ്ലീഷ് വിലാസം https://ml.wikipedia.org/wiki/Sumida_River ടോക്കിയോയിലെ അഡാച്ചിയിലൂടെ ഒഴുകുന്ന സുമിദ നദി
ജപ്പാനിലെ ടോക്കിയോയിലൂടെ ഒഴുകുന്ന ഒരു നദിയാണ് സുമിദ നദി .
(隅田川 സുമിദ-ഗാവ) ഇവാബൂച്ചിയിലെ അരകാവ നദിയിൽ നിന്ന് ശാഖകളായി ടോക്കിയോ ഉൾക്കടലിലേക്ക് ഒഴുകുന്നു.
ഇതിന്റെ പോഷകനദികളിൽ കന്ദ , ശകുജി എന്നീ നദികൾ ഉൾപ്പെടുന്നു.
ഇപ്പോൾ "സുമിദാ നദി" എന്നറിയപ്പെടുന്നത് മുമ്പ് അര-കവയുടെ പാതയായിരുന്നു.
എന്നിരുന്നാലും, മെജി കാലഘട്ടത്തിന്റെ അവസാനത്തിൽ, വെള്ളപ്പൊക്കം തടയുന്നതിനായി അര-കവയുടെ പ്രധാന ഒഴുക്ക് വഴിതിരിച്ചുവിടാനുള്ള പ്രവർത്തനങ്ങൾ നടന്നു.
ഇത് ടോക്കിയോയിലെ ഇനിപ്പറയുന്ന വാർഡുകളിലൂടെ കടന്നുപോകുന്നു: കിറ്റ അഡാച്ചി അരകാവ സുമിദ ടൈറ്റോ കോട്ടോ ഛൂഓ സുമിദയ്ക്ക് മുകളിലുള്ള നിരവധി പാലങ്ങളിൽ ഒന്നായ ചുവോ ഓഹാഷി സുമിദ നദിയിലെ സാൻ-യാ-ബോറി കനാൽ.
എഡോ കാലഘട്ടത്തിൽ ഉട്ടാഗാവ ഹിരോഷിഗെ ചിത്രീകരിച്ച യുകിയോ-ഇ വുഡ്ബ്ലോക്ക് പ്രിന്റ് കല
സുമിദ ഗാവ മൺപാത്രങ്ങൾക്ക് സുമിദ നദിയുടെ പേരാണ് നൽകിയിരുന്നത്.
ഇത് ടോക്കിയോയ്ക്കടുത്തുള്ള അസകുസ ജില്ലയിൽ കുശവൻ ഇനോ റയോസായി ഒന്നാമനും മകൻ ഇനോ റയോസായി രണ്ടാമനും ആണ് നിർമ്മിച്ചത്.
1890 കളുടെ അവസാനത്തിൽ, റയോസായി I മൺപാത്രങ്ങളുടെ ഉപരിതലത്തിൽ മെഴുമെഴുപ്പുള്ള തിളക്കമുപയോഗിച്ച് വികസിപ്പിച്ചെടുത്തു.
ചൈനീസ് ഗ്ലേസുകളെ അടിസ്ഥാനമാക്കി ഇതിനെ "ഫ്ലാംബ്" എന്ന് വിളിക്കുന്നു.
സുമിദ മൺപാത്രങ്ങൾ ചായക്കപ്പുകളോ ആഷ് ട്രേകളോ പാത്രങ്ങളോ ആയി അവ പടിഞ്ഞാറൻ രാജ്യങ്ങളിലേക്ക് കയറ്റുമതി ചെയ്യാനായി നിർമ്മിക്കപ്പെട്ടു.
റയോസായ് ഒന്നാമന്റെ ചെറുമകനായ ഇനോ റയോസായ് മൂന്നാമൻ 1924-ൽ നിർമ്മാണ സ്ഥലം യോകോഹാമയിലേക്ക് മാറ്റി.
എന്നാൽ ഈ മൺപാത്രങ്ങൾ സുമിദ വെയർ എന്ന് അറിയപ്പെട്ടു.
മൺപാത്രങ്ങൾ പൂ-ദ്വീപിൽ നിർമ്മിക്കുന്നുവെന്നും, അത് ഒരു ചുഴലിക്കാറ്റിൽ നിന്ന് ഒഴുകിപ്പോയതാണെന്നും, കൊറിയൻ യുദ്ധത്തടവുകാർ നിർമ്മിക്കുന്നതാണെന്നും ഉള്ള വിവിധ മിഥ്യാധാരണകൾക്ക് വിധേയമായിട്ടുണ്ട്.
സാന്ദ്ര ആൻഡാച്ച് 1987 ൽ എഴുതി, "സുമിദ ഗാവ വെയറുകൾ കളക്ടർമാർ, ഡീലർമാർ, നിക്ഷേപകർ എന്നിവർക്കിടയിൽ വലിയ പ്രശസ്തി നേടിയിട്ടുണ്ട്.
ഓറിയന്റൽ ഡിസൈനുകൾ ചിത്രീകരിക്കാൻ പൊതുവായ പാശ്ചാത്യ ആശയങ്ങളിൽ പുളയുന്ന ഡ്രാഗണുകൾ, ബുദ്ധ ശിഷ്യന്മാർ, പുരാണ, ഐതിഹാസിക ജീവികൾ തുടങ്ങിയ രൂപങ്ങൾ ഉൾപ്പെട്ടിരുന്നു.
അപൂർവ്വ സൃഷ്ടികളായതിനാൽ, ഈ മൺപാത്രങ്ങൾക്ക് വിലകൾ (ഇവിടെ സംസ്ഥാനങ്ങളിൽ) വളരെ ഉയർന്നതാണെങ്കിലും നിർമ്മാണത്തിൽ അപാകതയുള്ള മൺപാത്രങ്ങൾക്കുപോലും ആവശ്യക്കാർ ഏറെയായിരുന്നു.
1956-ൽ ജപ്പാൻ സന്ദർശിക്കുമ്പോൾ ബ്രിട്ടീഷ് സംഗീതസംവിധായകൻ ബെഞ്ചമിൻ ബ്രിട്ടൻ കണ്ട നോഹ് നാടകം സുമിദ-ഗാവ, കഥയെ ആസ്പദമാക്കി നാടകീയമായ ഒരു കൃതിയായ കർലൂ റിവർ (1964) രചിക്കാൻ അദ്ദേഹത്തെ പ്രേരിപ്പിച്ചു.
കബുക്കി നാടകം, സുമിദ-ഗാവ - ഗോനിചി നോ ഒമോകേജ്, ഹോകൈബോ എന്ന തലക്കെട്ടിലൂടെ കൂടുതൽ അറിയപ്പെടുന്നു.
ഇത് കേന്ദ്ര കഥാപാത്രത്തിന്റെ പേരാണ്.
ഈ സ്റ്റേജ് നാടകം എഴുതിയത് നകവ ഷിമെസുകെ ആണ്.
ഇത് ആദ്യമായി നിർമ്മിച്ചത് 1784-ൽ ഒസാക്കയിലാണ്.
ജപ്പാനിലെ കബുകി ശേഖരത്തിൽ ഈ നാടകം തുടരുന്നു.
ഇത് പടിഞ്ഞാറൻ രാജ്യങ്ങളിലും അവതരിപ്പിക്കുന്നു.
2007 വേനൽക്കാലത്ത് ന്യൂയോർക്കിലെ ലിങ്കൺ സെന്റർ ഫെസ്റ്റിവലിൽ ഹെയ്‌സി നകമുര -സ ഇത് പുനർനിർമ്മിച്ചു.
നകമുര കൻസബുറെ പതിനാറാമൻ പ്രധാന  അഭിനേതാവായിരുന്നു.
ജപ്പാനിലെ ഏറ്റവും പഴക്കമേറിയതും പ്രശസ്തവുമായ വെടിക്കെട്ട് പ്രദർശനങ്ങളിലൊന്നായി അംഗീകരിക്കപ്പെട്ടിട്ടുള്ള സുമിദ-ഗാവ ഫയർവർക്ക്സ് ഫെസ്റ്റിവലിൽ സുമിദ നദിക്കു കുറുകെയുള്ള ബാരേജുകളിൽ നിന്ന്, വേനൽക്കാലത്ത് റൈഗോകുക്കും അസകുസയ്ക്കും ഇടയിൽ പടക്കങ്ങൾ വിക്ഷേപിക്കപ്പെടുന്നു.
ഇതേ സമയം ഒരു ഉത്സവവും അവിടെ നടക്കുന്നു.
മാറ്റ്സുവോ ബാഷെ എന്ന കവി സുമിദ നദിക്കരയിലാണ് താമസിച്ചിരുന്നത്.
പ്രസിദ്ധമായ വാഴയിൽ (ജാപ്പനീസ്: ബാഷെ) നിന്ന് അദ്ദേഹത്തിന്റെ നോം ഡി പ്ലൂം എടുത്തിരിക്കുന്നു.
1820 മുതൽ ഇസ എഴുതിയ ഹൈകുവിൽ സുമിദ നദി കാണാം.
spring peace-- a mouse licking up Sumida River അവലംബം കുറിപ്പുകൾ (in French) Titsingh , Isaac.
(1834).
Annales des empereurs du Japon.
Paris: Oriental Translation Fund of Great Britain and Ireland .
OCLC 251800045 ; see also Imprimerie Royale de France, OCLC 311322353 പുറത്തേക്കുള്ള കണ്ണികൾ National Archives of Japan ...
Click link for photograph of re-built Ryogoku bridge (1875) National Archives of Japan ...
Click link for photograph of re-built Azumabashi Bridge (June 1876) New York Public Library Digital Gallery ...
Color woodcut print of "Pleasure boating on the Sumida River", c. 1788-1790 Sumida River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
35°43′07″N 139°48′26″E ﻿ / ﻿ 35.71861°N 139.80722°E ﻿ / 35.71861; 139.80722
സുമിത് സർകാർ ഇംഗ്ലീഷ് വിലാസം https://ml.wikipedia.org/wiki/Sumit_Sarkar
ഒരു ഇന്ത്യൻ ചരിത്രകാരനാണ്‌ സുമിത് സർകാർ (ബംഗാളി:Bengali: সুিমত সরকার)(ജനനം:1939).
ആധുനിക ഇന്ത്യയുടെ ചരിത്രമാണ്‌ അദ്ദേഹത്തിന്റെ പഠനമേഖല.
കുടുംബപശ്ചാതലം
ബംഗാളിലെ ഒരു പുരോഗമന ബ്രഹ്മോ കുടുംബത്തിലാണ്‌ സുമിത് സർകാറിന്റെ ജനനം.
അച്ഛൻ സുശോഭൻ ചന്ദ്ര സാർകാർ പ്രഗല്ഭനായ പ്രൊഫസറും കൽകട്ട പ്രസിഡൻസി കോളേജിലെ ചരിത്രവിഭാഗം മേധാവിയായി സേവനമനുഷ്ഠിച്ചിട്ടുള്ള ആളാണ്‌.
സുമിത് സർകാറിന്റെ മൂത്ത സഹോദരി കൽകട്ടയിലെ ജാദവുപൂർ സർ‌വ്വകലാശാലയിലെ പ്രശസ്തയായ പ്രൊഫസ്സറായിരുന്നു.
ഇന്ത്യയിലെ ആദ്യത്തെ പ്ലാനർ ആയിരുന്ന പ്രശാന്ത ചന്ദ്ര മഹലാനോബിസ് സുമിതിന്റെ അച്ഛൻ വഴിക്കുള്ള അമ്മാവനാണ്‌  .
ജവഹർലാൽ നെഹ്റു സർ‌വ്വകലാശയിലെ ചരിത്ര പ്രോഫസ്സറായ തനിക സർകാർ ആണ്‌ സുമിത് സർകാറിന്റെ ഭാര്യ.
വിദ്ധ്യാഭ്യാസവും ജോലിയും
സെന്റ് സേവിയേഴ്സ് കൊളീജിയേറ്റ് സ്കൂൾ,പ്രസിഡൻസി കോളേജ് കൽകട്ട എന്നിവടങ്ങളിൽ വിദ്ധ്യാഭ്യാസം.
ചരിത്രത്തിൽ ഒന്നാം ക്ലാസ്സോടെ ബി.എ. കൽകട്ട സർ‌വ്വകലാശാലയിൽ നിന്ന് ഒന്നാം ക്ലാസ്സോടെ തന്നെ ചരിത്രത്തിൽ എം.എ. യും നേടി.
പിന്നീട് പ്രൊഫസർ സുരൻ സെന്നിന്റെ മേൽനോട്ടത്തിൽ അതേവിഷയത്തിൽ പി.എഛ്.
ഡി. ഓക്സ്ഫോർഡിലെ വോൾഫ്സൺ കോളേജിലെ റിസർച്ച് ഫെലോ ആയിരുന്നു സുമിത്.
നിരവധി വർഷങ്ങൾ ബുർദ്‌വാൻ സർ‌വ്വകലാശാലയിലെ റീഡറായി സേവനം ചെയ്തു.
1976 മുതൽ സമീപകാലം വരെ ഡൽഹി സർ‌വ്വകലാശാലയിലെ ചരിത്രവിഭാഗം പ്രൊഫസ്സറായിരുന്നു സുമിത് സർകാർ.
"കീഴാള പഠന ശേഖരം"(Subaltern Studies Collective) സഥാപക അംഗമാണ്‌ സുമിത് സർകാർ.
പാശ്ചാത്യ കോളോണിയൽ ആധിപത്യത്തിന്റെ സ്വഭാവത്തേയും വ്യാപനത്തേയും കുറിച്ചുള്ള സമകാലിക സം‌വാദത്തിൽ ഇടപ്പെട്ടുകൊണ്ട്, സമീപകാല കോളോണിയൽ ഇന്ത്യാ ചരിത്രത്തിലെ ഉള്ളടക്കത്തെ പരീക്ഷണാത്മകമായ പഠനകൊണ്ട് കൂട്ടിച്ചേർക്കാനുള്ള ഒരു ശ്രമമാണ്‌ സുമിതിന്റെ ഒടുവിലായുള്ള പല രചനകളും പുരസ്കാരം
2004 ൽ പശ്ചിമ ബംഗാൾ സംസ്ഥാന സർക്കാറിന്റെ "രബീന്ദ്ര പുരസ്കാർ" സാഹിത്യ അവാർഡ് നേടി.
കൃഷിക്കാരെ അവരുടെ ഭൂമിയിൽ നന്ൻ പുറംതള്ളിയതിൽ പ്രതിഷേധിച്ച്  2007 ൽ അദ്ദേഹം ഈ പുരസ്കാരം  തിരുച്ചു നൽകി .
ഇന്ത്യൻ കൗൺസിൽ ഓഫ് ഹിസ്റ്റോറിക്കൽ റിസർച്ചിന്റെ(Indian Council of Historical Research-ICHR) പ്രൊജക്ടായ "സ്വാതന്ത്ര്യത്തിലേക്ക്"(Towards Freedom) എന്ന ബൃഹത് ഗ്രന്ഥപരമ്പരയുടെ ഒരു വാള്യം സുമിത് സർകാറിന്റെതായിരുന്നു.
പക്ഷേ തീവ്രദേശീയവാദികൾക്ക് ആധിപത്യമുള്ള അന്നത്തെ ഭാരതസർക്കാറിന്റെ സ്വാധീനം കാരണം 2000 ൽ വാള്യത്തിന്റെ പ്രസിദ്ധീകരണം തടയപ്പെടുകയായിരുന്നു .
പക്ഷേ 2004 ൽ കോൺഗ്രസിന്റെ നേതൃത്വത്തിലുള്ള സർക്കാർ ഭരണത്തിൽ വന്നതോടെ അതിന്റെ പ്രസിദ്ധീകരണം അനുവദിക്കപ്പെട്ടു .
പ്രസിദ്ധീകരണങ്ങൾ "ടുവാർഡ്സ് ഫ്രീഡം: ഡോക്യുമെൻഡ്സ് ഓൺ ദ മുവ്മെന്റ് ഫോർ ഇൻ‌ഡിപെൻഡൻസ് ഇൻ ഇന്ത്യ,1946"(New Delhi, 2007) ബിയോൻഡ് നാഷനലിസ്റ്റ് ഫ്രൈംസ്:പോസ്റ്റ്-മോഡേണിസം, ഹിന്ദു ഫണ്ടമെന്റലിസം,ചരിത്രം(Delhi, 2002) റൈറ്റിംഗ് സോഷ്യൽ ഹിസ്റ്ററി (Delhi, 1998) മോഡേൺ ഇന്ത്യ:1885-1947 (Basingstoke, 1989) ദ സ്വദേശി മുവ്മെന്റ് ഇൻ ബംഗാൾ, 1903-1908, (New Delhi, 1973) അവലംബം ↑ ↑ ↑ കൂടുതൽ വായനക്ക് http://www.hinduonnet.com/fline/fl1815/18150930.htm Archived 2010-08-11 at the Wayback Machine .
http://www.hinduonnet.com/fline/fl1809/18090880.htm Archived 2008-05-04 at the Wayback Machine .
"Delhi Historians Group's Publication " Communalization of Education: The History Textbooks Controversy ", A report in 2002, New Delhi: Jawaharlal Nehru University, India .
കൊടുന്തമിഴ് പരിണമിച്ചാണ്‌ മലയാള ഭാഷ ഉണ്ടായത് എന്ന വാദത്തെ സാധൂകരിക്കാനായി എ.ആർ. രാജരാജവർമ്മ അവതരിപ്പിച്ച ആറു നയങ്ങളിൽ ഒന്നാണ്‌ സ്വരസംവരണം സ്വരങ്ങളെ വേണ്ടിടത്തോളം തുറന്നുച്ചരിക്കാതെ ഒതുക്കി ഉച്ചരിക്കുന്ന സ്വഭാവമാണിത്.
* ഐകാരത്തെ അകാരമായി ഉച്ചരിക്കുക,
ഇലൈ - ഇല
തലൈ - തല പദാദി, പദമധ്യം, പദാന്തം എന്നിങ്ങനെ മൂന്ന്  സ്ഥാനങ്ങളിലും ഐകാരം അകാരമായി മാറിയിട്ടുണ്ട്.
ഐന്ത് - അഞ്ച്, അലൈന്താൾ - അലഞ്ഞു, മഴൈ - മഴ)
ഇതും കാണുക അനുനാസികാതിപ്രസരം പുരുഷഭേദനിരാസം താലവ്യാദേശം ഖിലോപസംഗ്രഹം അംഗഭംഗം അവലംബം
സ്വരാജ് ഇംഗ്ലീഷ് വിലാസം https://ml.wikipedia.org/wiki/Swaraj Dayanand Saraswati
സ്വരാജ് എന്നാൽ സ്വയം- ഭരണം അല്ലെങ്കിൽ സ്വന്തം ഗവൺമെന്റ്.
ഗാന്ധിയുടെയും മഹിർഷി ദയാനന്ത് സരസ്വതിയും ഹോംറുളിന് സമാനമായി ആണ് സ്വരാജ് എന്ന പദം ഉപയോഗിച്ചത്.
ഗാന്ധിയുടെ അഭിപ്രായത്തിൽ വിദേശ ശക്തികളിൽ നിന്നും ഉളള ഇന്ത്യൻ സ്വാതന്ത്ര്യം ആയിരുന്നു സ്വരാജ്.
1906-ൽ കൊൽക്കത്തയിൽ നടന്ന ഇൻഡ്യൻ നാഷണൽ കേൺഗ്രസിന്റെ സമ്മേളനത്തിൽ വച്ച് സ്വരാജ് ആണ് ഇന്ത്യൻ ജനതയുടെ ലക്ഷ്യമെന്ന് ആ സമ്മേളനത്തിന്റെ അധ്യക്ഷൻ ദാദാഭായ് നവറോജി പ്രഖ്യാപിച്ചു.
സ്വരാജ് പ്രാധാന്യം കൊടുത്തത് ഭരണത്തിലായിരുന്നു,  അധികാരക്രമം മാത്രം ആയിരുന്നില്ല, ജനങ്ങളുടെ സ്വയം-ഭരണം കൊണ്ട് സാമൂഹികപരിഷ്കരണം ആയിരുന്നു സ്വരാജ് ആഹ്രിച്ചത്.
രാഷ്ട്രിയപരമായ അധികാരവികേന്ദ്രീകരണത്തിൽ ആയിരുന്നു സ്വരാജ് ശ്രദ്ധപുലർത്തിയത്.
ഇത് ബ്രിട്ടൻ തുടർന്ന് കൊണ്ട് വന്നിരുന്ന രാഷ്ട്രിയ, സാമുഹിക നിയമങ്ങൾക്ക് വിരുദ്ധമായിരുന്നു.
ഗാന്ധിജിയുടെ കാഴ്ചപ്പാടിൽ സ്വരാജ് എന്നാൽ ഇന്ത്യ പൂർണമായും ബ്രിട്ടീഷ് രാഷ്ട്രിയ, സാമുഹിക, വിദ്യഭ്യാസ, പട്ടാള, നിയമ, അധികാര സംവിധാനങ്ങളിൽ നിന്നു മാറിനിൽക്കുക എന്നാണ്.
എസ്.സത്യമൂർത്തി , ചിത്തരഞ്ജൻ ദാസ് , മോത്തിലാൽ നെഹ്റു എന്നിവർ  വ്യത്യാസം ഉളള സ്വരാജ് വാദികൾ ആയിരുന്നു, എന്നിവർ ആയിരുന്നു പാർലമെന്ററി ജനാധിപത്യ സംവിധാനത്തിന് ഇന്ത്യയിൽ തുടക്കം കുറിച്ചത്.
ഗാന്ധിയുടെ മോഹം  സ്വരാജ് പൂർണമായും ഇന്ത്യയിൽ പ്രാബല്യത്തിൽ കൊണ്ടുവരിക  എന്നത് ആയിരുന്നു, എന്നാൽ ആത്  അദ്ദേഹത്തിന് സാധിച്ചില്ല.
അദ്ദേഹം ഇതിന് വേണ്ടി തുടങ്ങിയ സന്നദ്ധസംഘടനകളും മറ്റും പല ജനകീയ പോരാട്ടങ്ങൾക്കും, മറ്റു സന്നദ്ധ സംഘടനകൾക്കും, പിന്നീട് കുറെ ഗവൺമെന്റ് അല്ലാത്ത സംഘടനകളുടെയും സ്ഥാപനത്തിനും പ്രവർത്തനങ്ങൾക്കും മറ്റും ഇന്ത്യയിൽ മുഴുവൻ പല മാതൃകയായി.
സമൂഹത്തിലെ ഗവൺമെന്റ് അടിച്ച് അമർത്തലുകൾക്ക് എതിരെ വിദ്യാർത്ഥി സമരങ്ങൾ ഉണ്ടായി ജയപ്രകാശ് നാരായണൻ ആണ് അതിന് നേതൃതം നൽകിയത്.
ഭൂദാന പ്രസ്ഥാനം , ഭൂപരിഷ്കരണ സമരത്തിന്റെ ആവശ്യകതയെയും സമീന്ദാരി സമ്പ്രദായം ഇല്ലായ്മ ചെയ്യുന്നതിന്നും ഭൂമി പാട്ടത്തിന് കൊടുക്കുന്നത്തിനും സാമൂഹിക സംയോജനത്തിനും എല്ലാം സ്വരാജ് വലിയ  പ്രേരണ നൽകി.
സ്വാമി ദയാനന്ദ സരസ്വതി അഭിപ്രായത്തിൽ സ്വരാജ് എന്നത് ഇന്ത്യക്കാരുടെ സ്വയംഭരണം ആയിരുന്നു.
ഇന്ത്യക്കാരെ അവരുടെ സ്വന്തം നാട്ടിൽ തന്നെ അടിമകൾ ആകുവാനുള്ള ബ്രിട്ടീഷ് നയത്തിനെതിരെ ആയിരുന്നു സ്വരാജ്.
സ്വാമി ദയാനന്ദ സരസ്വതിയുടെ അഭിപ്രായത്തിൽ സ്വാതന്ത്ര്യ സമരത്തിന് അടിസ്ഥാനം തന്നെ സ്വരാജ് ആയിരുന്നു.
സ്വരാജ് ട്രോഫി ഇംഗ്ലീഷ് വിലാസം https://ml.wikipedia.org/wiki/Swaraj_Trophy
മികച്ച തദ്ദേശ സ്വയംഭരണ സ്ഥാപനങ്ങൾക്ക് കേരള സർക്കാർ നൽകുന്ന സമ്മാനമാണ് സ്വരാജ് ട്രോഫി.
മികച്ച പ്രകടനം കാഴ്ചവയ്ക്കുന്ന പഞ്ചായത്തുകളെ ആദരിക്കുന്നത് ഈ സ്ഥാപനങ്ങൾക്ക് കൂടുതൽ കരുത്തുപകരുമെന്നും മാതൃകാപരമായ പ്രവർത്തനം കാഴ്ചവയ്ക്കാൻ സഹായിക്കുമെന്നും സർക്കാർ വിലയിരുത്തിയതിന്റെ അടിസ്ഥാനത്തിലാണ് എല്ലാ വർഷവും മികച്ച തദ്ദേശ സ്വയംഭരണ സ്ഥാപനങ്ങളെ തെരഞ്ഞെടുത്ത് ആദരിക്കാൻ തീരുമാനിച്ചത്.
1995-96 വർഷം മുതലാണ് മികച്ച ഗ്രാമപഞ്ചായത്തുകളെ സംസ്ഥാനതലത്തിലും ജില്ലാതലത്തിലും തെരഞ്ഞെടുത്ത് ട്രോഫിയും ക്യാഷ് അവാർഡും സാക്ഷ്യപത്രവും നൽകി ആദരിച്ചുവരുന്നത്.
എന്നാൽ 1996-97 മുതൽ മഹാത്മജി വിഭാവനം ചെയ്ത ഗ്രാമസ്വരാജിനെ അനുസ്മരിച്ചുകൊണ്ട് ട്രോഫിയ്ക്ക് സ്വരാജ് ട്രോഫി എന്ന് നാമകരണം ചെയ്തു.
1999-2000 മുതൽ മുനിസിപ്പാലിറ്റികൾക്കും 2000-01 മുതൽ ബ്ലോക്ക് പഞ്ചായത്ത്, ജില്ലാ പഞ്ചായത്ത്, മുനിസിപ്പൽ കോർപ്പറഷൻ എന്നിവയ്ക്കും സ്വരാജ് ട്രോഫി ഏർപ്പെടുത്തി.
സംസ്ഥാനതലത്തിൽ മികച്ച ഗ്രാമപഞ്ചായത്തിന് സ്വരാജ് ട്രോഫിയും 25 ലക്ഷം രൂപ പ്രത്യേക പദ്ധതി സഹായധനമായും ലഭിക്കും.
ജില്ലാതലത്തിൽ ഒന്നാം സ്ഥാനം നേടുന്ന ഗ്രാമപഞ്ചായത്തുകൾക്ക് സ്വരാജ് ട്രോഫിയും പദ്ധതി സഹായധനമായി 10 ലക്ഷം രൂപ വീതവും ലഭിക്കും.
രണ്ടാം സ്ഥാനം നേടുന്ന പഞ്ചായത്തുകൾക്ക് സാക്ഷ്യപത്രവും കൂടാതെ പ്രത്യേക പദ്ധതി സഹായധനമായി 5 ലക്ഷം രൂപ വീതവും ലഭിക്കുന്നതാണ്.
ഒന്നാം സ്ഥാനം നേടുന്ന മുനിസിപ്പാലിറ്റിക്കും ബ്ലോക്ക് പഞ്ചായത്തിനും സ്വരാജ് ട്രോഫിയും പദ്ധതി സഹായധനമായി 25 ലക്ഷം രൂപ വീതവും രണ്ടാം സ്ഥാനം നേടുന്ന സ്ഥാപനങ്ങൾക്ക് 15 ലക്ഷം രൂപ വീതവും മൂന്നാം സ്ഥാനം നേടുന്ന സ്ഥാപനങ്ങൾക്ക് 10 ലക്ഷം രൂപ വീതവും പദ്ധതി സഹായധനമായി ലഭിക്കുന്നതാണ്.
മികച്ച മുനിസിപ്പൽ കോർപ്പറേഷനും ജില്ലാ പഞ്ചായത്തിനും സ്വരാജ് ട്രോഫിയും സാക്ഷ്യപത്രവും നൽകി് ആദരിക്കുന്നു.
2013-2014 സ്വരാജ് ട്രോഫി വിജയികൾ നാദാപുരം ഗ്രാമപഞ്ചായത്ത് കോഴിക്കോട്
മല്ലപ്പള്ളി ബ്ലോക്ക് പഞ്ചായത്ത് പത്തനംതിട്ട
കൊല്ലം ജില്ലാ പഞ്ചായത്ത് അവലംബം ↑ http://www.lsg.kerala.gov.in/htm/SwarajTrophy.php
പുരസ്കാരങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
സ്വരാജ് പാർട്ടി ഇംഗ്ലീഷ് വിലാസം https://ml.wikipedia.org/wiki/Swaraj_Party
കോൺഗ്രസ്-ഖിലാഫത്ത് എന്ന നിലയിൽ സ്വരാജ് പാർട്ടി രൂപീകരിക്കപ്പെട്ടു.
1923 ജനുവരിയിൽ 1922 ഡിസംബറിൽ ദേശീയ കോൺഗ്രസ്സിന്റെ ഗയ വാർഷിക സമ്മേളനത്തിനു ശേഷം ഇന്ത്യയിൽ രൂപീകരിക്കപ്പെട്ട ഒരു രാഷ്ട്രീയ പാർട്ടിയായിരുന്നു ഇത് .
ബ്രിട്ടീഷ് രാജിൽ നിന്നും ഇന്ത്യൻ ജനതയ്ക്ക് കൂടുതൽ സ്വയം ഭരണവും രാഷ്ട്രീയ സ്വാതന്ത്ര്യവും ആവശ്യമായിരുന്നു.
ഇത് സ്വരാജ് എന്ന സങ്കല്പം പ്രചോദിപ്പിക്കപ്പെട്ടിരുന്നു.
ഹിന്ദിലും മറ്റ് പല ഭാഷകളിലും സ്വരാജിന് "സ്വാതന്ത്ര്യം" അല്ലെങ്കിൽ "സ്വയം ഭരണം" എന്നാണ് അർഥം.
രണ്ട് പ്രമുഖ നേതാക്കൾ പ്രസിഡന്റ് ആയ ചിത്തരഞ്ജൻ ദാസ് , സെക്രട്ടറിയായ മോട്ടിലാൽ നെഹ്രു എന്നിവരായിരുന്നു.
ഒരു വിദേശ സർക്കാരിനെ തടഞ്ഞുനിർത്തുന്നതിന് നിയമസഭാ കൗൺസിലിലേക്ക് പ്രവേശിക്കുന്നതിനുള്ള മത്സരത്തിനെക്കുറിച്ച് ദാസ് , നെഹ്രു എന്നിവർ ചിന്തിച്ചു.
സ്വരാജ് പാർട്ടിയിലെ പല സ്ഥാനാർത്ഥികളും സെൻട്രൽ ലെജിസ്ലേറ്റീവ് അസംബ്ലിയിലേക്കും 1923 ലെ ലോക് സഭാ പ്രമേയത്തിന്റെ പ്രവിശ്യാ നിയമസഭയിലേക്കും തിരഞ്ഞെടുക്കപ്പെട്ടു.
ഈ നിയമനിർമ്മാണങ്ങളിൽ അനധികൃത സർക്കാർ നയങ്ങളെ അവർ ശക്തമായി എതിർത്തു.
ഇൻഡ്യക്ക് പൂർണ ഉത്തരവാദിത്തമുള്ള സർക്കാരിന്റെ സ്ഥാപനം, ഇന്ത്യക്കാരുടെ പ്രശ്നങ്ങൾ പരിഹരിക്കുന്നതിന് ഒരു മൗണ്ടൻ ടേബിൾ കോൺഫറൻസ് സംഘടിപ്പിക്കുക, ചില രാഷ്ട്രീയ തടവുകാരെ മോചിപ്പിക്കുക എന്നിവ കേന്ദ്ര നിയമസഭയിലെ പ്രമേയമായിരുന്നു
ബംഗാൾ കരാറിന്റെ ഫലമായി 1923 -ൽ ബംഗാൾ ലെജിസ്ലേറ്റീവ് കൗൺസിലിലേക്ക് നടന്ന തെരഞ്ഞെടുപ്പിൽ ഏറ്റവും കൂടുതൽ സീറ്റുകൾ സ്വരാജ് പാർട്ടി നേടി.
സി.ആർ. ദാസിന്റെ മരണശേഷം പാർട്ടി പിളർന്നു.
ചൗരി ചൗര കൗൺസിൽ എൻട്രി പ്രോ-ചെയ്ഞ്ചേഴ്സും നോ-ഷനറും, സൈമൺ കമ്മീഷൻ മദ്രാസ് പ്രവിശ്യയായ സ്വരാജ്രിയ പാർട്ടി മദ്രാസ് പ്രവിശ്യയിലെ സ്വരാജ് പാർട്ടിയുടെ പ്രസിഡൻറുമാർ ടേം തുടക്കം ടേം എൻഡ് എസ്. ശ്രീനിവാസ അയ്യങ്കാർ 1923 1930 സത്യമൂർത്തി 1930 1935 മദ്രാസ് പ്രൊവിൻഷ്യൽ സ്വരാജ് പാർട്ടി പാർട്ടിയുടെ പ്രകടനം തെരഞ്ഞെടുപ്പ് മദ്രാസ് അസംബ്ലിയിലെ സീറ്റുകൾ നിയമസഭാ സീറ്റുകൾ വിജയിച്ചു മൊത്തം കൌൺസിൽ സീറ്റുകളുടെ എണ്ണം അംഗങ്ങൾ കൗൺസിലിലേക്ക് നോമിനേറ്റ് ചെയ്തു ഫലം പാർട്ടി പ്രസിഡന്റ് 1923 98 20 29 1926 98 41 34 എസ്. ശ്രീനിവാസ അയ്യങ്കാർ 1930 സിവിൽ നിസ്സഹകരണ പ്രസ്ഥാനങ്ങൾ കാരണം തിരഞ്ഞെടുപ്പിൽ പങ്കെടുത്തില്ല 1934 98 29 ഇതും കാണുക സൌജന്യ പ്രസ്സ് ഓഫ് ഇന്ത്യ ഇന്ത്യൻ ദേശീയത കെ.എം. മുന്ഷി അവലംബം ↑ ↑ ↑
സ്വരാട് ഇംഗ്ലീഷ് വിലാസം https://ml.wikipedia.org/wiki/Swarad
1921-ൽ കൊല്ലത്തുനിന്ന് പ്രസിദ്ധീകരണം ആരംഭിച്ച മലയാള പത്രമാണ് സ്വരാട് .
ഡി. പത്മനാഭൻ ഉണ്ണിയായിരുന്നു ഉടമ.
എ. കെ. പിള്ളയായിരുന്നു എഡിറ്റർ.
സ്വാതന്ത്യസമരം ശക്തിപ്പെടുത്താനും ഇന്ത്യൻ നാഷ്ണൽ കോൺഗ്രസിന്റെ തിരുവതാംകൂറിലെ പ്രവർത്തങ്ങൾക്ക് സഹായകമാകുവാനും വേണ്ടിയാണ് ഈ പത്രം ആരംഭിക്കുന്നത്.
വൈക്കം സത്യാഗ്രഹത്തിന് പ്രധാന പങ്കുവഹിച്ചു.
കൊല്ലം ശ്രീരാമവിലാസം പ്രസ്സിൽ  അച്ചടിച്ചിരുന്ന   സ്വരാട്  തുടക്കത്തിൽ ദ്വൈവാരിക രൂപത്തിൽ   ആണ് പ്രസിദ്ധീകരിച്ചിരുന്നത് .
1926-മുതൽ ഇത് ദിനപത്രമാവുകയും ആസ്ഥാനം കൊല്ലത്തുനിന്ന് തിരുവനന്തപുരത്തേയ്ക്ക് മാറ്റി സ്ഥാപിക്കുകയും ചെയ്തു.
എന്നാൽ സർക്കാരിൽ നിന്നുള്ള കടുത്ത എതിർപ്പുമൂലം സ്വരാടിന് അധികകാലം നിലനിൽക്കാനായില്ല.
സ്വരരാഗസുധാരസ
ത്യാഗരാജസ്വാമികൾ ശങ്കരാഭരണത്തിൽ ചിട്ടപ്പെടുത്തിയ പ്രശസ്തമായ ഒരു കൃതിയാണ് സ്വരരാഗസുധാരസ .
ഈ കൃതിയിൽ സംഗീതത്തിന്റെ മഹത്ത്വത്തെപ്പറ്റിയാണ് പറയുന്നത്.
സ്വരരാഗസുധാരസയുതഭക്തി സ്വർഗാപവർഗമുരാ ഓ മനസാ അനുപല്ലവി
പരമാനന്ദമനേ കമലമുപൈ ബകഭേകമു ചെലഗേമി ഓ മനസാ ചരണം 1
മൂലാധാരജ നാദമെരുഗുടേ മുദമഗുമോക്ഷമുരാ കോലാഹല സപ്തസ്വരഗൃഹമുല ഗുരുതേ മോക്ഷമുരാ ഓ മനസാ ചരണം 2
ബഹുജന്മമുലകു പൈനി ജ്ഞാനിയൈ പരഗുട മോക്ഷമുരാ സഹജ ഭക്തിതോ രാഗജ്ഞാന സഹിതുഡു മുക്തുഡുരാ ഓ മനസാ ചരണം 3
മർദലതാളഗതുലു തെലിയകനേ മർദിഞ്ചുട സുഖമാ ശുദ്ധമനസുലേക പൂജജേയുട സൂകര വൃത്തിരാ ഓ മനസാ ചരണം 4
രജതഗിരീശുഡു നഗജകു തെൽപു സ്വരാർണവ മർമമുലു വിജയമുഗല ത്യാഗരാജുഡെരുഗേ വിശ്വസിഞ്ചി തെലുസുകോ ഓ മനസാ
സ്വരാജ് ഗേറ്റ് (വിതുര) സ്വരാജ് ഗേറ്റ്-മുൻവശം സ്വരാജ് ഗേറ്റ്-പാർക്ക്
1999-2000ൽ ജില്ലയിലെ മികച്ച പഞ്ചായത്തിനുള്ള സ്വരാജ് ട്രോഫി വിതുരയ്ക്ക് ലഭിച്ചതിനെ അനുസ്മരിച്ച് പുരസ്‌കാരത്തുകയിൽ ഒരു ലക്ഷം രൂപ ചെലവിട്ട് നിർമ്മിച്ച കവാടമാണ് സ്വരാജ് ഗേറ്റ് .
സ്വരാജ് ഗേറ്റിനെ വിതുരയുടെ കവാടമെന്ന് അറിയപ്പെടുന്നു.
തിരുവനന്തപുരം - പൊന്മുടി പാതയിലെ ചേന്നൻപാറയിലാണ് സ്വരാജ് ഗേറ്റ്.
ഇപ്പോൾ ജില്ലാ ടൂറിസം പ്രൊമോഷൻ കൗൺസിലിന്റെ കീഴിലാണ് ഈ സാംസ്‌കാരികകേന്ദ്രം.
ജനപ്രതിനിധികളുടെ സാന്നിധ്യത്തിൽ അന്ന് ആസൂത്രണകമ്മിഷൻ അംഗമായിരുന്ന ധനകാര്യമന്ത്രി ഡോ. തോമസ് ഐസക്കാണ് കവാടം ഉദ്ഘാടനം ചെയ്തത്.
ഡൽഹിയിലെ ഇന്ത്യാഗേറ്റിന്റെ മാതൃകയിലാണ് സ്വരാജ്കവാടം.
വികസനസാധ്യത കണക്കിലെടുത്ത് 2010-15 കാലത്തെ പഞ്ചായത്തുഭരണസമിതി കവാടവും അത് നിൽക്കുന്ന സ്ഥലവും ജില്ലാ ടൂറിസം പ്രൊമോഷൻ കൗൺസിലിനു തീറായി നൽകി.
പുതിയകെട്ടിടവും ചുറ്റുവേലിയും കൗൺസിൽ നിർമിച്ചു.
ഇവിടെ കുടിയേറി താമസിച്ചിരുന്നവർക്ക് വീടുവെക്കുന്നതിനു വേറെ സ്ഥലംനൽകി.
തണൽമരങ്ങളും പച്ചപ്പുല്ലും നിറഞ്ഞ സ്വരാജ് പാർക്ക് യാത്രക്കാർക്ക് വിശ്രമിക്കാനുള്ള ഒന്നാന്തരം ഇടത്താവളമായി.
ഇവിടെ നിലവിൽ ഒരു ചെറിയപാർക്കും ഒരു കോഫിഷോപ്പും പ്രവർത്തിക്കുന്നു.
സ്വരാജ് ഗ്രാമിക
ഒരു മലയാള ചലച്ചിത്ര ബാലതാരവും നാടകപ്രവർത്തകനുമാണ് സ്വരാജ് ഗ്രാമിക .
മമ്മൂട്ടി നായകനായ പുത്തൻപണം , മഞ്ജു വാര്യർ നായികയായ ഉദാഹരണം സുജാത , ഇന്ദ്രജിത്ത് മുരളി ഗോപി എന്നിവർ പ്രധാന കഥാപാത്രങ്ങളിലെത്തിയ താക്കോൽ എന്നീ ചിത്രങ്ങളിൽ പ്രധാന വേഷം ചെയ്തിട്ടുണ്ട്.
പഥേർ പഞ്ജലി എന്ന നാടകത്തിലെ അപുവിന്റേതുൾപ്പെടെ നൂറ്റി അൻപതോളം വേദികളിൽ നാടകം അവതരിപ്പിച്ചു.
അഭിനയിച്ച ചലച്ചിത്രങ്ങൾ ചലച്ചിത്രം സംവിധായകൻ വേഷം പുത്തൻപണം രഞ്ജിത്ത് മുത്തു ഉദാഹരണം സുജാത ഫാന്റം പ്രവീൺ രാജീവ് താക്കോൽ കിരൺ പ്രഭാകർ സ്റ്റാൻലി രണ്ട് സുജിത് ലാൽ ജീവിതരേഖ
തിരുവനന്തപുരം ജില്ലയിൽ നാവായിക്കുളം സ്വദേശി.
നാവായിക്കുളം കേന്ദ്രീകരിച്ചുപ്രവർത്തിക്കുന്ന ഗ്രാമിക നാടക ഗവേഷണകേന്ദ്രത്തിന്റെ പഥേർ പാഞ്ജലി ഉൾപ്പെടെയുള്ള നിരവധി നാടകങ്ങളിൽ അഭിനയിച്ചു.
സംസ്ഥാന - ജില്ലാ സ്കൂൾ കലോത്സവങ്ങളിൽ തുടർച്ചയായി മികച്ച നടനായി തെരഞ്ഞെടുക്കപ്പെട്ടു.
മോണോ  ആക്റ്റ് മത്സരങ്ങളിലും തുടർച്ചയായി ഒന്നാം സ്ഥാനം നേടി  .
ഇപ്പോൾ  നാവായിക്കുളം ഗവ.
ഹയർ സെക്കണ്ടറി സ്കൂളിലെ പ്ലസ് വൺ   വിദ്യാർഥി.
മാതാപിതാക്കളായ ബൈജു , മായ എന്നിവർ ഹയർ സെക്കണ്ടറി അധ്യാപകരാണ്  .
പുരസ്കാരങ്ങൾ 2016ലെ കേരളസംസ്ഥാന സർക്കാരിന്റെ ടെലിവിഷൻ അവാർഡിൽ ജൂറി പുരസ്കാരം .
↑ ↑ https://m.imdb.com/name/nm9191028/ ↑ https://www.deccanchronicle.com/amp/entertainment/mollywood/221117/swaraj-gramika-best-foot-forward.html ↑
സുർജിത് സിംഗ് രാന്ധവ ഇംഗ്ലീഷ് വിലാസം https://ml.wikipedia.org/wiki/Surjit_Singh_Randhawa
സർദാർ സുർജിത് സിംഗ് രാന്ധവ ഒരു ഇന്ത്യൻ ഹോക്കി താരമാണ്.1976 ലെ മോൻട്രയൽ ഹോക്കി ഒളിപിക്സിനു വേണ്ടി ഇന്ത്യൻ പുരുഷ വിഭാഗത്തിനു വേണ്ടി കളിച്ച ഒരു ഹോക്കി താരമാണ് സുർജിത്.
ഇന്ത്യൻ ഹോക്കി ടീമിന്റെ ക്യാപ്റ്റൻ കൂടിയായിരുന്നു സുർജിത്.
പഞ്ചാബിലെ ബട്ലയിൽ ജനനം.
ഗുരു നാനാക്ക് സ്കൂൾ, ജലാന്ദറിലെ ല്യാൽപുര ഖൽസ കോളേജ് എന്നിവിടങ്ങളിൽ വിദ്യാഭ്യാസം.
കോളേജ് വിദ്യാഭ്യാസകാലത്ത് യൂണിവേഴ്സിറ്റി ഹോക്കി ടൂർണമെന്റിൽ കളിച്ചു തുടങ്ങി.
കോളേജ് പഠനത്തിനു ശേഷം പഞ്ചാബ് പോലീസിൽ ചേർന്നു.
1972 ൽ ആംസ്റ്റർഡാമിൽ വെച്ച് നടന്ന രണ്ടാമത് ലോകകപ്പ് ഹോക്കിയിൽ തുടക്കം കുറിച്ചു.1974 ലും 1978 ലും ഏഷ്യൻ ഗെയിംസ്, 1976 ൽ മോണ്ട്റിയൽ ഒളിമ്പിക്സ്, 1982 ൽ ബോംബെയിൽ വെച്ച് നടന്ന ലോകകപ്പ്.
1975 ൽ കോലലംപൂരിൽ വെച്ച് നടന്ന ലോകകപ്പ് വിജയത്തിൽ സുർജിതിന്റെ പങ്ക് ചെറുതല്ല.
പതിനൊന്നാമത് ലോക ഹോക്കി ടീമിലും ഓൾ-സ്റ്റാർ ഹോക്കി ടീമിലും അംഗമായിരുന്നു.
പടിഞ്ഞാറൻ ഓസ്ട്രേലിയയിലെ പെർത്തിൽ വച്ച് നടന്ന എസാണ്ട ടൂർനമെന്റിലും 1978 ലെ ഏഷ്യൻ ഗെയിംസിലും ടോപ്പ് സ്കോറർ ആയിരുന്നു.
തുടക്കത്തിൽ ഇന്ത്യൻ റെയിൽവേ, ഇന്ത്യൻ എയർലൈൻസ്‌, പഞ്ചാബ് പോലിസ് എന്നിവിടങ്ങളിൽ പ്രവർത്തിച്ചിരുന്നു.
ഗെയിംസിൽ നിന്നുള്ള ഔദ്യോഗിക വിരമിക്കലിന് ശേഷം, 1984ൽ കാരട്പൂരിൽ വെച്ച് ഒരു കാറപകടത്ത്തിൽ സുർജിത് മരണപ്പെടുകയായിരുന്നു.
ജലാന്ദറിലെ സ്റ്റേഡിയത്തിനു പിന്നീട് സുർജിതിന്റെ പേര് നൽകുകയായിരുന്നു.
സുർജിത്ത്തിന്റെ മരണത്തിനു ശേഷം 1984 ൽ സുർജിത് ഹോക്കി സൊസൈറ്റി തുടങ്ങി.
മരണാനന്തര ബഹുമതിയായി 1998 ൽ അർജുന അവാർഡ് നൽകി ആദരിച്ചു.
അദ്ദേഹത്തിന്റെ ഭാര്യ ചഞ്ചൽ ഒരു അന്തർദേശിയ ഹോക്കി താരമായിരുന്നു.
ഇന്ത്യൻ വനിതാ വിഭാഗം ഹോക്കി ടീമിനെ നയിച്ചവരിൽ ഒരാളായിരുന്നു ചഞ്ചൽ.
അദ്ദേഹത്തിന്റെ മകൻ സര്ബിന്ദർ സിംഗ് രാന്ധവ ഒരു ഒരു ലോകപ്രശസ്ത ടെന്നീസ് താരമായിരുന്നു.
ഏഷ്യൻ ഗെയിംസ് ൽ പങ്കെടുത്തിട്ടുണ്ട്.
അവലംബം പുറത്തേക്കുള്ള കണ്ണികൾ Surjit Singh Randhawa, Biography Archived 2013-02-02 at Archive.is
സുർജിത് സിങ് ബർണാല
പ്രശസ്ത ഇന്ത്യൻ രാഷ്ട്രീയനേതാവാണ് സുർജിത് സിങ് ബർണാല (ജനനം 21 ഒക്ടോബർ 1925).
പഞ്ചാബ് മുഖ്യമന്ത്രി, തമിഴ് നാട് , ഉത്തരഖണ്ഡ് , ആന്ധ്രാപ്രദേശ് എന്നീ സംസ്ഥാനങ്ങളുടെയും അന്തമാൻ നിക്കോബാർ ദ്വീപുകളുടെയും ഗവർണർ , കേന്ദ്രമന്ത്രി എന്നീ ചുമതലകൾ ഇദ്ദേഹം വഹിച്ചിട്ടുണ്ട്.
സുർജിത്ത് ഗോപിനാഥ് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) ഈ ലേഖനം വിക്കിപീഡിയയുടെ നയങ്ങൾക്ക്‌ എതിരാണെന്ന സംശയത്താൽ ഒഴിവാക്കാനായി നിർദ്ദേശിക്കപ്പെട്ടിരിക്കുകയാണ്‌.
ശേഷം ഈ കണ്ണിയിൽ ക്ലിക്ക് ചെയ്ത് {{ബദൽ:മായ്ക്കുക/നിർദ്ദേശം|ലേഖനം=സുർജിത്ത് ഗോപിനാഥ്|കാരണം= }} --~~~~ എന്ന് ചേർത്ത് കാരണം രേഖപ്പെടുത്തി താൾ സേവ് ചെയ്യുക.
ശേഷം വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ ഏറ്റവും മുകളിൽ സൃഷ്ടിച്ച താളിന്റെ കണ്ണി {{വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/സുർജിത്ത് ഗോപിനാഥ്}} എന്ന രീതിയിൽ ചേർക്കുക.
പ്രസ്തുത താൾ നിലനിർത്താൻ താത്പര്യമുണ്ടെന്ന് കരുതുന്ന ഉപയോക്താക്കളുടെ താളുകളിൽ {{ബദൽ:മായ്ക്കുക/അറിയിപ്പ്|ലേഖനം=സുർജിത്ത് ഗോപിനാഥ്}} --~~~~ എന്ന് ചേർക്കുക.
മലയാള ചലച്ചിത്ര അഭിനേതാവാണ് സുർജിത്ത് ഗോപിനാഥ് .
2008ൽ രൂപേഷ് പോൾ സംവിധാനം ചെയ്തു സുരേഷ് ഗോപി നായകനായ മൈ മദർഴ്സ് ലാപ്ടോപ്പാണ് ആദ്യ സിനിമ.
ചാർലി സിനിമയിലെ ആട് അബുട്ടി എന്ന കഥാപാത്രം ഏറെ ശ്രെദ്ധിക്കപ്പെട്ടു.
തൃശൂർ സ്കൂൾ ഓഫ് ഡ്രാമയിൽ നിന്നും, പോണ്ടിച്ചേരി സർവകലാശാലയിൽ നിന്നും നാടകപഠനം പൂർത്തീകരിച്ച അദ്ദേഹം നാടകങ്ങളിൽ അഭിനയിക്കുകയും സംവിധാനം ചെയ്യതു.
മൂപ്പതോളം ചിത്രങ്ങളിൽ അഭിനയിച്ചിട്ടുണ്ട്.
ചലച്ചിത്രങ്ങൾ 2008- ലാപ്ടോപ് 2013- നീലാകാശം പച്ചക്കടൽ ചുവന്ന ഭൂമി 2014- ഇയ്യോബിന്റെ പുസ്തകം അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സുർജിത്ത് ഗോപിനാഥ്
സുൽത്താൻ ഇംഗ്ലീഷ് വിലാസം https://ml.wikipedia.org/wiki/Sultan
മുസ്ലീം ഭരണാധികാരികളാണ്‌‌ സുൽത്താൻ എന്ന പേരിൽ അറിയപ്പെടുന്നത്.
മുസ്ലീം ഭരണാധികാരികൾ പൊതുവേ ദൈവത്തിന്റെ പ്രതിപുരുഷന്മാരായി അവകാശപ്പെടുന്നില്ലെങ്കിലും പേർഷ്യൻ രാജസഭാചരിത്രങ്ങളിൽ സുൽത്താനെ ദൈവത്തിന്റെ നിഴലായി പ്രകീർത്തിച്ചിരിക്കുന്നു .
ദില്ലിയിലെ ഖുത്ബ് സമുച്ചയത്തിലുള്ള ഖുവ്വാത്ത്-ഉൽ-ഇസ്ലാം മോസ്കിൽ കൊത്തി വച്ചിരിക്കുന്ന ഒരു ലിഖിതത്തിൽ ഇങ്ങനെ പറയുന്നു.
“ മോശയുടേയും സോളമന്റേയും ഗുണങ്ങളുള്ളതിനാൽ അലാവുദ്ദീന്റെ ദൈവം രാജാവായി തെരഞ്ഞെടുത്തു ” അവലംബം ↑ Social Science, Our Pasts-II, NCERT Text Book in History for Class VII, Chapter 5, Rulers and Buildings, Page 64, ISBN 81 7450 724
സുൽത്താൻ ( ചലച്ചിത്രം )
അലി അബ്ബാസ് സഫർ സംവിധാനം ചെയ്ത് ഹിന്ദി ചിത്രമാണ് സുൽത്താൻ .
അദിത്യ ചൊപ്രയാണു നിർമാതാവ്.
അഭിനേതാക്കൾ സൽമാൻ ഖാൻ അനുഷ്ക ഷർമ അനന്ദ് വിധാത് കുമുദ് മിഷ്ര നിർമ്മാണം
2015 ജുണിലാണ് ഈ ചിത്രത്തെ കുറിച്ച് ആലോചനകൾ ആരംഭിച്ചത് .
അനുഷക് ഷർമ ഈ ചിത്രത്തിനായി ഗുസ്തി പരിശീലിച്ചു.
ഒക്ടോബർ  2015 ൽ ചിത്രീകരണം ആരംഭിച്ചു.
സംഗീതം ജഗ് ഘൂമെയാ 440 വൊൽറ്റ് അവലംബം
http://www.dnaindia.com/topic/sultan
സുർജിത് പാതർ ഇംഗ്ലീഷ് വിലാസം https://ml.wikipedia.org/wiki/Surjit_Paatar
പഞ്ചാബി എഴുത്തുകാരനാണ് സുർജിത് പാതർ .
ജലന്ധർ ജില്ലയിലെ പാതറാണ് സുർജിത് പാതറിന്റെ സ്വദേശം.
കപുർതലയിലെ രൺധീർ കോളേജിൽ നിന്നും പട്യാലയിലെ പഞ്ചാബി യൂണിവേഴ്സിറ്റിയിൽനിന്നും ബിരുദം നേടിയിട്ടുണ്ട്.
ഗുരു നാനാക്ക് സർവകലാശാലയിൽ നിന്നും പി.എച്ച്.ഡി ബിരുദം നേടി.
പഞ്ചാബ് അഗ്രികൾച്ചർ സർവകലാശാലയിൽ നിന്നും അധ്യാപകനായി വിരമിച്ചു.
അറുപതുകളിൽ എഴുതാൻ തുടങ്ങി.
ചണ്ഡീഗഢിലെ പഞ്ചാബി സാഹിത്യ അക്കാദമിയുടെ പ്രസിഡന്റാണ്.
കൃതികൾ പഞ്ചാബി ഹാവ വിച്ച് ലിഖേ ഹാർഫ് ബിർഖ് ആർസ് കരേ ഹനേരേ വിച്ച് സുലഗ്ഡി വർണ്മാല ലഫ്സാൻ ദി ദർഗ സുർസമീൻ ആയിആ നന്ദ് കിഷോർ വിവർത്തനം ദ ത്രീ ട്രാജഡീസ് ദ പ്ലേ നാഗ് മണ്ഡല സിനിമ
പഞ്ചാബി ചലച്ചിത്രമായ ഷഹീദ് ഉദ്ദം സിങ്ങിന്റെ സംഭാഷണം എഴുതിയത് സുർജിത് പാതറാണ്.
ദീപ മേത്തയുടെ ഹെവൻ ഓൺ എർത്ത് എന്ന ചലച്ചിത്രത്തിനും സംഭാഷണം എഴുതിയിട്ടുണ്ട്.
പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം (1993 - ഹനേരേ വിച്ച് സുലഗ്ഡി വർണ്മാല) ഭാരതീയ ഭാഷാ പരിഷദിന്റെ പഞ്ചനാദ് പുരസ്കാർ (1999) സരസ്വതി സമ്മാൻ (2009) പത്മശ്രീ (2012) അവലംബം ↑ {{ cite journal }} : | access-date= requires | url= ( help ) CS1 maint: numeric names: authors list ( link ) ↑ {{ cite journal }} : | access-date= requires | url= ( help ) ↑ ↑ പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Surjit Patar Surjit Patar ഫേസ്‌ബുക്കിൽ
സുർജിത് സിംഗ് ബർണാല
2004 മുതൽ 2011 വരെ തമിഴ്നാടിൻ്റെ ഗവർണറായിരുന്ന പഞ്ചാബിൽ നിന്നുള്ള മുതിർന്ന ശിരോമണി അകാലിദൾ പാർട്ടി നേതാവായിരുന്നു സുർജിത്ത് സിംഗ് ബർണാല(1925-2017) അറ് തവണ പഞ്ചാബ് നിയമസഭാംഗം,
അഞ്ച് സംസ്ഥാനങ്ങളുടെ 
ഗവർണർ, മൂന്ന് തവണ ലോക്സഭാംഗം,
രണ്ട് തവണ കേന്ദ്രമന്ത്രി എന്നീ നിലകളിലും പ്രവർത്തിച്ചു.
അവിഭക്ത പഞ്ചാബിലെ ഗുരുഗോൺ ഗ്രാമത്തിൽ ജനനം.